Poročila o delovanju šole v Št. Vidu (1945) in Spittalu (1947-48) - Jakop, Anica (Knjige, 1945)
Poročila štirih učiteljev (Jakop, Slabe, Kobal, Mravlje) nudijo vpogled v šolske razmere med slovenskimi izseljenci v begunskem taboriščem Št. Vid na Glini poleti 1945, kamor se je del slovenskih beguncev preselil iz vetrinjskega taborišča. Poročila opisujejo zahtevne učne razmere ob pomanjkanju šolskih prostorov. Zanimivo je tudi tipkano poročilo šolskega nadzornika Albina Petelina o nadzoru Slovenske begunske ljudske šole v Spittalu za prvo polletje šolskega leta 1947/48, kjer je med drugim možno razbrati stanje duha med slovenskimi begunci, ki se kaže v njihovem domoljubju in hrepenenju po izgubljeni domovini.